Kurfyrstedømmet Bayern

Kurfyrstedømmet Bayern (tysk Kurfürstentum Bayern) var et selvstendig kurfyrstedømme i Det tysk-romerske riket fra 1623 til 1806, da det ble etterfulgt av kongedømmet Bayern.

Wittelsbach-dynastiet som styrte Bayern var den yngre greinen av familien som også styrte Kurpfalz. Overhodet i den eldre greina var en av sju kurfyrster i Det tysk-romerske riket ifølge den gyldne bullen av 1356, men Bayern var ekskludert fra kurfyrste-verdighet. I 1621 ble kurfyrsten Fredrik V satt under keiserlig bannlysing for sin rolle i det bøhmiske opprøret mot keiser Ferdinand II og kurfyrste-verdighet og territoriet til Øvre Pfalz ble gitt til det lojale søskenbarnet hans, hertug Maximilian I av Bayern.  Selv om freden i Westfalen ville skape en ny kurfyrstetittel for sønnen til Fredrik V, var det etterkommerne etter Maximilian som hadde den originale kurfyrste-verdigheten, med unntak av en kort periode under den spanske arvefølgekrigen, fram til linjen hans døde ut i 1777. De to slektene ble da slått sammen i en personalunion fram til slutten av Det tysk-romerske riket. I 1805, etter freden i Pressburg, opphøyde den daværende kurfyrsten Maximilian Josef seg selv til konge av Bayern, og Det tysk-romerske riket ble avskaffet året etter.

Eksterne lenker 
 Geschichte Bayerns (Haus der Bayerischen Geschichte) (Bayerns historie (Huset Baryerns historie)) (tysk)
 Karte des Kurfürstentums Bayern von 1789 (Kart over Kurfyrstedømmet Bayern i 1789) (tysk)

Bayern
Stater og territorier etablert i 1623
1623 i Det tysk-romerske rike
1600-tallet i Det tysk-romerske rike
1700-tallet i Det tysk-romerske rike
Stater og territorier opphørt i 1806
1806 i Det tysk-romerske rike
1800-tallet i Tyskland